钦定古今图书集成/明伦汇编/氏族典/第612卷 > 《唐书》 > 令狐愚
## 钦定古今图书集成/明伦汇编/氏族典/第612卷 > 《唐书》 > 令狐愚

按《魏志王凌传》：“凌外甥令狐愚以才能为兖州刺史，
屯平阿，舅甥并典兵，专淮南之重，密协计谓齐王不
任天位，楚王彪长而才，欲迎立彪，都许昌。嘉平元年
九月，愚遣将张式至白马，与彪相问往来。其十一月，
愚病死。”〈注〉《魏书》曰：愚字公治，本名浚。黄初中为和戎
护军、乌丸校尉田豫讨戎有功，小违节度，愚以法绳
之。帝怒，械系愚，免官治罪。诏曰：“浚何愚？”遂以名之。正
始中，为曹爽长史，后出为兖州刺史。